Nius Hetlain
Miting namel long ol Lida blong Nesinel Gavman na Otonomos Bogenvil Gavman, olisave kolim Joint Supervisory Body miting, em ol isurukim igo long pinis blong displa mun. Displa miting em bin sapos long kamap long Arawa tumora. Minista husat ihalivim Praim Minista long lukluk long Bogenvil, William Samb itokaut long displa tete.
Wanpla Wod Kansol long West Sepik isingaut long gavman long opim Boda opis long Wuting. Raphael Tungla, itok displa opis em ol ipinisim long yia 2014, tasol ipas yet bikos nogat wara na pawa long displa bilding. Kansol Tungla imekim ol displa toktok taim Minista blong Nesinel Plening, Richard Maru, imekim raun igo long Wutung.
Femili Sapot Senta long Lae itoakut olsem em irekodim 17 tauesnpla ripot blong Genda Based Violence, or or marit pait, namel long ol yia 2007 na 2017. Wokmeri husat ilukautim Senta, Anastasia Wakon, otok planti blong ol displa ripot em ol pait name long ol lain marit, na tut aim ol lain nogut isave bagarapim ol pikinini.
tpi_Latn tpi_Latn tpi_Latn tpi_Latn